KRAJEVNA SKUPNOST ROŽNA DOLINA

Številka: 15/24

Datum: 16.10.2024

**ZAPISNIK**

15. seje Sveta KS

Prisotni: Borut Čubej, Mavricija Valantič, Klavdija Židanik, Nataša Volk, Erika Bensa, Bore Mitovski, Slavko Šuligoj, Marjan Grilč.

Opravičeno odsotni: Miha Bitežnik

Pričetek seje ob 17. uri

**DNEVNI RED:**

**1. Pregled realizacije sklepov 14. seje.**

**2. Dogovor o izvedbi Novoletne prireditve obdaritev otrok in druženje.**

**3. Pregled prispele pošte.**

**4. Razprava o porabi sredstev za kulturne namene GO 25.**

**5. Predlogi in pobude.**

**6. Razno**

**Točka 1.**

Po pregledu sklepov smo ugotovili, da so bili vsi sklepi realizirani.

**Točka 2.**

Novoletno prireditev izvedemo 14.12.2024 ob 18. uri. G.a Klavdija Židanik, g.a Erika Bensa in g.a Valantič so v organizacijskem odboru. G. Marjan Grilč nabavi surov in kuhan pršut v mesnici Cijan Semolič. Športno društvo Stari mladi Ajševica skuha vino in čaj ter pohano meso in pecivo za otroke. Postavili bomo šotor in nabavili darila ter pripravili predstavo za otroke.

**Sklep št. 1:**

**G.a Klavdija Židanik pripravi vabilo in voščilo za krajane.**

**Sklep št. 2:**

**Izdamo naročilnico za mesnico Cijan Semolič Solkan.**

**Točka 3.**

Dobili smo dopis g. Danija Ličarja v imenu »pozabljene« Stare Gore, ki jih zanima zakaj ni objavljenih zadnjih zapisnikov na spletni strani KS, kdaj bomo premaknili igrala za otroke ob nogometno igrišče, kdaj bomo sanirali udor ceste pod hišo št. 6 in kdaj bomo dodali razsvetljavo, ker so ogroženi pešci.

G. Čubej mu je odgovoril, da kljub temu, da se trudimo za spremenit zadeve na bolje, nismo uspešni ne v Stari Gori, ne v Rožmi Dolini in ne na Ajševici, ker nam na MONG-u ne prisluhnejo. Sicer pa imajo izvoljenega predstavnika Stare Gore, na katerega naj se obrnejo, da bo pojasnil zadeve.

Dobili smo tudi dopis g. Boreta Mitovskega, ki pravi, da so nakopičeni problemi že iz prejšnjih mandatov in da nam je uspelo pripeljati optiko v Staro Goro, postaviti ogledalo pri Slavkotu Susiču, ovinek pri Liskurju, začeli urejati plaz in ovink pod Makucom, da pa mu določeni krajani mečejo polena pod noge. Pojasni tudi, da je prosil g. Marvin Deana in g. Mitjo Susiča za odstranitev kamp prikolice s parkirnega prostora za avtomobile. Poskušal je tudi zgladit spore s tem, da bi lahko g. Dani Ličar parkiral dokler ne uredi svojega parkirnega prostora s tem, da bi v zameno za to kosil otroško igriše in s tem upravičil parkiranje. Nekaj mesecev za tem, je g. Dani Ličar vzel zemljišče pod kontejnerji v najem od sklada in tam postavil količke. Ponovno ga je vljudno prosil, da bi jih premaknil vsaj 1m od asfalta, ker se težko srečajo na tem mestu avtomobili in tovornjaki, saj je na drugi strani ceste njihov zid, ki sega vse do asfalta. Pravi, da si lahko samo predstavljamo, kakšen je bil odgovor, čeprav se je za ograjo znašel tudi prometni znak, kar pa je v nasprotju z zakonom. Pred dvema tednoma, je vzel v najem Dom krajanov in ko je g. Bore Mitovski vljudno prosil ob 21. uri naj ugasnejo reflektorje na igrišču, ker tam ni nikogar, so mu vljudno rekli da bodo, a tega niso storili vse do 23. ure, ko so odšli domov, kar smatra za egoizem.

Prejeli smo še zahvalo g. Ličar Danija g. Čubeju za odgovor, kjer mu tudi pojasni, da z g. Mitovskim se ni mogoče pogovarjati, ker nikoli ne prisluhne težavam krajanov in deluje samostojno ter izključno za lastne interese. Krajani vidijo, da želje krajanov ni poslušal niti posredoval na seje sveta KS. Zato so se sprijaznili z usodo in bodo počakali še dve leti, da mu poteče mandat.

**Točka 4.**

Do 25.10.2024 moramo narediti koledar kulturnih prireditev za leto 2025, ko bo Nova Gorica evropska prestolnica kulture in nam bo MONG namenila dodatna sredstva v višini 13.000 eur za kulturne namene. G.a Volk je pripravila koledar z naslednjimi prireditvami: 3 gledališke predstave za otroke, predstavitev knjige krajanke Ane Jug, razstavo dela Muce Cupatarice, nastop pevskega zbora Slavec, delavnice za otroke za gregorjevo in novo leto, krajevni praznik s koncertom GPO in ansamblom, pa koncert in ples za pohod v Stari Gori, koncert za srečanje krajanov Ajševice, koncert za praznik Stari mladi Ajševica in dva glasbena nastopa za praznik ŠD Rožna Dolina.

**Sklep št. 3:**

**G.a Volk pripravi koledar dogodkov v letu 2025 v aplikacijo MONG.**

**Točka 5.**

G.a Židanik pripravi dopis za medobčinsko upravo Nova Gorica v zvezi z nelegalno uporabo zemljišč v KS Rožna Dolina (odlagališče gradbenega materiala in gradbenih odpadkov pri židovski kapelici).

G.a Volk pripravi pobudo za parkirišče pod nadvozom za g. Lasiča (MONG), da se legalizira parkirišče.

G Slavko Šuligoj pripravi dopis za univerzo glede problematike glasnosti naprav univerze, ker se po sestanku z njimi ni nič spremenilo na boljše.

G.a Erika Bensa nas obvesti, da so zlomljena vrata na židovsko pokopališče. Bomo pregledali stanje in zadevo uredili.

Krajani so nas obvestili, da nasproti Merkurja poplavlja Vrtojbica in predlagajo poglobitev struge.

Krajani Rožne Doline predlagajo prehod za pešce na državni cesti pri trafo postaji v Rožni Dolini. G. Čubej takoj pojasni, da to ni mogoče, ker cesta nima pločnika in to ne bo mogoče izvesti.

G.a Židanik pripravi dopis za MONG v zvezi s prenosom parkirišča pred židovsko kapelico in obiščemo ponovno pravno službo MONG g.o Harej, da preverimo stanje s parkiriščem.

Iz Športnega društva Stara Gora so nas obvestili, da so nujno potrebna vzdrževalna dela v domu krajanov. Popraviti moramo pisoar, okno, oglasno desko, zamakanje fasade, zamakanje na balkonu. Dela moramo narediti čimprej, da se prepreči nadaljnja škoda.

**Sklep št. 4:**

**G.a Židanik pripravi dopis za inšpektorat v zvezi z odlagališčem gradbenega materiala.**

**Sklep št. 5:**

**G.a Volk pripravi dopis za g. Lasiča (MONG) za ureditev parkirišča pod nadvozom.**

**Sklep št. 6:**

**G. Šuligoj pripravi dopis za Univerzo glede hrupa.**

**Sklep št. 7:**

**G.a Židanik pripravi dopis za MONG v zvezi s prenosom parkirišča.**

**Točka 6.**

G.a Volk gre na Komunalo Nova Gorica v zvezi s košnjo igrišča v Rožni Dolini za zmanjšanje kvadrature, ker smo delno skrčili zelenico zaradi igral.

Pridobili smo tri ponudbe za izdelavo ograje za sedežem KS ob Vrtojbici. Odločili smo se za izdelavo boljše kovane ograje, ki je v podobnem stilu z ograjo pred objektom.

Pridobili smo tri ponudbe za nabavo klimatske naprave na sedežu KS, ker IR paneli ne zadostujejo za gretje prostorov. Najugodnejša je bila ponudba Inštalacij Furlan d.o.o..

**Sklep št. 8:**

**Izdamo naročilnico podjetju Darkfer s.p. za izdelavo ograje.**

**Sklep št. 9:**

**Izdamo naročilnico podjetju Inštalacije Furlan d.o.o. za nabavo klimatske naprave.**

**Sklep št. 10:**

**Izdamo naročilnice za vzdrževanje cest podjetju Elektro Bavcon.**

Seja zaključena ob 21.00 uri.

Zapisala Predsednik KS RD

Nataša Volk Borut Čubej